De Lisle (karabinenn)

KinnigBroDoareKarabinennMont en-droTennata dre zorn, dre vorailhBloaz krouidigezh1942Munisionoù.45 ACPProduerienFord Dagenham (17 kentpatrom)Sterling Armaments CompanyMare produiñ1942 - 1945Niver produet129 (mui 17 pe 18 kentpatrom)Mare servij1943 - 1965Perzhioù teknikelMas (hep kartouchenn)3,74 kgHirder896 mmHirder ar c'hanol210 mmHed-tenn pleustrek185 mTizh mont e-maez ar boledoù250 m/sEndalc'hKarger fiñv 7 pe 11 kartouchennLezennRummad e Bro-C'hallC (munision er rummad B)
An De Lisle, anvet ivez De Lisle commando carbine, zo ur garabinenn-vorailh savet a ratozh-kaer evit nerzhioù ispisial ar Rouantelezh-Unanet da vare an Eil Brezel-bed. Brudet eo evit bezañ unan eus armoù-tan didrousañ an XX kantved, a-drugarez d'ar reduer-son tro-dro d'e ganol ha da elfennoù all. 

 Istor ha deskrivadur 
William Godfray de Lisle, un ijinour saoz ganet en ur familh gall a-orin, en doa savet karabinennoù didrouz kambret e .22 Long Rifle a-raok an Eil Brezel-bed evit lapineta Carabine De Lisle Mk I war Arme et Passion (lennet d'ar 25/09/2024). Dont a reas an ijinadennoù-mañ betek divskouarn ar major Malcolm Campbell, ha eñ e penn ar Combined Operations karget da gas raidoù e broioù Europa aloubet gant an Trede Reich e deroù ar brezel Carabine britannique à verrou, avec silencieux intégré ou «De Lisle Commando Carbine», war lec'hienn ar War Heritage Institute (lennet d'ar 25/09/2024). 

Campbell a c'houlennas gant De Lisle sevel evit e soudarded ur arm-skoaz didrouz kambret e 9 mm Parabellum. Ar patromoù kentañ kinniget ne ziskouezjont ket bezañ efedus-tre. De Lisle a ginnigas neuze implijout munisionoù .45 ACP, hag a zo subsonek. Sevel a reas ur garabinenn oc'h implijout kulasenn ur fuzuilh Lee-Enfield Mk III, karger ur bistolenn Colt M1911, kouch ur bistolenn-vindrailher Lanchester CARLOT Pascal, Carabine britannique, war Seconde-Guerre.net (lennet d'ar 26/09/2024) ha kanol ur bistolenn-vindrailher Thompson. Ouzhpennañ a reas ur pezh reduer-son tro-dro d'ar c'hanol. Ar gulasenn-vorailh a oa bet dibabet evit izelaat trouz an adkargañ e-keñver hini un arm aotomatek. Ne glever nemet son ar skoer o skeiñ gant an emors pa denner gant un De Lisle Mc NAB Chris, Armes à feu Encyclopédie visuelle, L'Imprévu, 2022, p. 141. 

129 c'harabinenn de Lisle a voe produet etre 1942 ha 1945, ouzhpenn d'ar 17 pe 18 kentpatrom kinniget a-raok 1942. Implijet e voent e oberiadurioù-brezel kuzh e norzh Frañs hag er Reter-Pellañ. Servijout a rejont un tammig da vare brezel Korea, pe etre daouarn perc'henned vreizhveurat e Kevredad Malaysia a-enep d'an emsavadeg komunour etre 1948 ha 1960. 

 Daveennoù 

Rummad:Karabinennoù
Rummad:Armoù ar Rouantelezh-Unanet
Rummad:Armoù an Eil Brezel-bed
Rummad:Armoù Brezel Korea